Birštono apžvalgos bokštas

Birštono apžvalgos bokštas – tai 51 m aukščio konstrukcija, kurios 45 m aukštyje įrengta apžvalgos platformadelfi.lt / Jau pastatytas aukščiausias apžvalgos bokštas Lietuvoje: atsivers net tolimiausios apylinkės, 2019 m. balandžio 30 d.. Šio bokšto apžvalgos platforma yra iškelta aukščiausiame lygyje tarp visų Lietuvos apžvalgos bokštų.

 Paskirtis ir apylinkės 

miniatiūra|kairėje|Nemuno vingis matomas iš Birštono apžvalgos bokšto aikštelės

Birštono apžvalgos bokštas skirtas apžvelgti Nemuno kilpų regioninio parko kraštovaizdį. Už 450 m į vakarus driekiasi Škėvonių atodanga (gamtos paminklas), 1,5 km į rytus stūkso Birštono piliakalnis (Vytauto kalnas). Nuo bokšto žvelgiant į pietus, pietryčius, už 6,2 kilometro Nemuno kairiajame krante plyti Punios šilas, išsaugojęs Lietuvos pirmykščių girių bruožusdelfi.lt / Lietuvoje atsiras vieta, kur miško kirtėjai bus nepageidaujami, Justina Maciūnaitė, DELFI turinio projektų žurnalistė, www.GRYNAS.lt 2018 m. lapkričio 21 d.delfi.lt / Lietuvos gamtos perlai. Senųjų girių takais: vienas vertingiausių miškų Europoje, Romualdas Barauskas, www.DELFI.lt, 2019 m. liepos 6 d.. Už 7,9 kilometrų į pietvakarius plyti nedidelis Degsnės miškas, kurio maumedyne auga nemažai apie 46 m aukščio lenkinių maumedžių bei tarp jų aukščiausiu Lietuvos medžiu laikomas Degsnės miško maumedis.

 Vietovė 
Birštono apžvalgos bokštas pastatytas Birštono savivaldybėje, Birštono kurortinio miestelio pietvakarinėje dalyje, ant kalvos 92 metrų aukštyje virš jūros lygio, apie 228 metrus į rytus nuo Nemuno pakrantės, apie 590 metrų nuo magistralinio A16 kelio Vilnius - Marijampolė.

 Bokšto duomenys 
Birštono apžvalgos bokšto architektai - Donatas Malinauskas ir Vytautas Putna. Jo statybos užtruko kiek mažiau nei metus. Apžvalgos bokštas oficialiai atidarytas lankytojams nuo 2019 m. liepos 11 d. 

Statant bokštą, jo pagrindui naudotos metalinės konstrukcijos, o apdailai mediena. Į bokšto apžvalgos aikštelę esančią 45 m aukštyje, veda 300 laiptelių. Apžvalgos aikštelėje suprojektuoti ir sumontuoti skaidrių konstrukcijų grūdinto stiklo berėmiai turėklai, kurie atlaiko 2 kN šoninio vertimo jėgą. Sumontuotas keturšlaitis stogas – toks pat kaip tradicinių senųjų medinių gynybinių pilių sargybiniuose bokštuose, kurias statė baltų gentys. Bokšte įrengta dviguba įžeminimo sistema, turėklai pagaminti iš grūdinto neskylančio stiklodelfi.lt / DELFI pirmasis užlipo į dar neatidarytą aukščiausią apžvalgos bokštą Lietuvoje: vaizdai gniaužia kvapą, 2019 m. birželio 27 d.. Skaičiuojama, kad statant bokštą maumedžių tašų iš viso buvo sunaudota 38 kubiniai metrai. Jų bendras ilgis siekia apie 7 km, o visus juos pritvirtinti prireikė 10 tūkst. varžtų. Bokšto konstruktyvą sudaro erdvinė metalinių profilių konstrukcija. Šioms konstrukcijoms ir varžtiniams sujungimams sunaudota 111,6 tonų metalodelfi.lt / Birštono apžvalgos bokštas atvertas lankytojams: pasigrožėkite įspūdingais vaizdais, 2019 m. liepos 11 d..

 Taip pat skaitykite 
 Lietuvos kraštovaizdžio apžvalgos bokštų sąrašas

 Šaltiniai 

 Nuorodos 
 apstatyba.lt / Naujai statomas Birštono Nemuno kilpų apžvalgos bokštas – aukščiausias Lietuvoje 
 youtube.com / Birštone statomas aukščiausias apžvalgos bokštas Lietuvoje (įkelta 2019 m. vasario 18 d.)
 youtube.com / Virš Lietuvos: Birštono apžvalgos bokštas iš drono skrydžio. UHD 4k aerial video, DJI drone (įkelta 2019 m. birželio 24 d.)

Kategorija:Birštono savivaldybė
Kategorija:Lietuvos kraštovaizdžio apžvalgos bokštai